turjo4nis/wikipedia-bn-dump-20250701 huggingface dataset:
জর্জ মেলিয়েস

মারি-জর্জ-জঁ মেলিয়েস (; ৮ ডিসেম্বর ১৮৬১ - ২১ জানুয়ারি ১৯৩৮) ছিলেন একজন ফরাসি ঐন্দ্রজালিক ও চলচ্চিত্র পরিচালক। তিনি চলচ্চিত্রের শুরুর সময়ের অনেক প্রযুক্তিগত ও বর্ণনাধর্মী বিকাশের পথ দেখান। মেলিয়েস বিশেষ দৃশ্যায়নের ব্যবহারের জন্য খ্যাতি অর্জন করেন এবং বিকল্প জোড়, একাধিক আলোক সম্পাত, সময়ানুক্রমিক চিত্রধারণ, অদৃশ্য হওয়া, হস্ত-অঙ্কিত রঙসহ বিভিন্ন পদ্ধতিকে জনপ্রিয়করণে ভূমিকা রাখেন। তিনি প্রথম দিকের চলচ্চিত্র নির্মাতাদের একজন, যিনি গল্পের বোর্ড ব্যবহার করেন। তার নির্মিত চলচ্চিত্রসমূহ হল আ ট্রিপ টু দ্য মুন (১৯০২) এবং দ্য ইম্পসিবল ভয়েজ (১৯০৪)। দুটি চলচ্চিত্রেই জুল ভার্নের মত অদ্ভুত ও অধিবাস্তব ভ্রমণ চিত্রায়িত হয়েছে এবং এই দুটি চলচ্চিত্রকে প্রারম্ভিক বিজ্ঞান কল্পকাহিনী চলচ্চিত্রের মধ্যে উল্লেখযোগ্য বিবেচনা করা হয়, যদিও এদের বর্ণনাশৈলী কাল্পনিক ধরনের কাছাকাছি।

প্রারম্ভিক জীবন
মারি-জর্জ-জঁ মেলিয়েস ১৮৬১ সালের ৮ই ডিসেম্বর প্যারিসে জন্মগ্রহণ করেন। তার পিতা জঁ-লুই-স্ত্রানিস্লা মেলিয়েস এবং মাতা ইয়োহানা-কাত্রিন শুয়েরিং। তার পিতা ১৮৪৩ সালে প্যারিসে যান এবং বুট ফ্যাক্টরিতে কাজ শুরু করেন, সেখানে মেলিয়েসের মায়ের সাথে তার সাক্ষাৎ হয়। ইয়োহানা-কাত্রিনের পিতা ওলন্দাজ রাজসভার বুট নির্মাতা ছিলেন। কাত্রিন লুই-স্ত্রানিস্লাকে পড়াশোনা শেখান এবং ততোদিনে তারা বিবাহ বন্ধনে আবদ্ধ হন। তারা দুজনে বুলেভার সাঁ মার্তাঁয় উচ্চ গুণগত মানসম্পন্ন বুট ফ্যাক্টরি প্রতিষ্ঠা করেন। জর্জ তাদের তৃতীয় সন্তান, তার বড় দুই ভাই অঁরি ও গাস্তঁ।

কর্মজীবন

১৯০২ সালে মেলিয়েস আ ট্রিপ টু দ্য মুন চলচ্চিত্র নির্মাণ করেন। এটি আংশিক জুল ভার্নের ফ্রম দ্য আর্থ টু দ্য মুন এবং এইচ. জি. ওয়েল্‌সের দ্য ফার্স্ট মেন ইন দ্য মুন অবলম্বনে নির্মিত। ছবিতে মেলিয়েস অধ্যাপক বার্বেনফুইলি চরিত্রে অভিনয় করেন, যা ১৮৯৮ সালে তার নিজের অভিনীত দ্য অ্যাস্ট্রোনমার্স ড্রিম ছবির জ্যোতির্বিদ চরিত্রের মত। অধ্যাপক বারবেনফুইলি জ্যোতির্বিদদের ক্লাবের সভাপতি এবং চাঁদে ভ্রমণের প্রস্তাব দেন। তিনি তার গবেষণাগারে যুদ্ধাস্ত্র সজ্জিত বিশালাকার মহাশূন্য যান নির্মাণ করেন এবং তিনি নিজে সহ ছয়জনকে চাঁদে যাত্রা করেন। যানটি বিশাল কামান থেকে ছোড়া হয় এবং তা চাঁদের চোখে বিদ্ধ হয়। তারা ঘুমিয়ে যাওয়ার পূর্বে চাঁদে ঘুরা-ফিরা করেন। তারা স্বপ্ন দেখেন যে তারা চাঁদের দেবী ফিবি তুষারপাত ঘটান। পরবর্তীকালে চাঁদের অ্যালিয়েনদের একটি দল তাদের আক্রমণ করে ও বন্দি করে। অ্যালিয়েন রাজার সামনে নিয়ে যাওয়ার পর তারা পালিয়ে তাদের মহাশূন্য যানের কাছে ফিরে আসতে সক্ষম হয়। পরে যানটির সাথে লাগানো একটি দড়ির সাহায্যে তারা অ্যালিয়েনসহ চাঁদ থেকে পৃথিবীতে পড়েন, যা ঐন্দ্রজালিক গভীর সাগরের মাছের ট্যাঙ্কে পতিত হয়। ইতোমধ্যে যানটি সৈকতে ফিরে আসে এবং তারা শহরের লোকদের সাথে এই ভ্রমণের সফলতা উদ্‌যাপন করেন। ১৪ মিনিটের ছবিটি সেসময়ে মেলিয়েসের দীর্ঘতম চলচ্চিত্র ছিল এবং নির্মাণ করতে ১০,০০০ ফ্রাঁ লেগেছিল।

তথ্যসূত্র

গ্রন্থপঞ্জি
 রোজেন, মিরিয়াম (১৯৮৭), "Méliès, Georges", in ওয়েকম্যান, জন, World Film Directors: Volume I, 1890–1945, নিউ ইয়র্ক: দি এইচ.ডব্লিউ. উইলসন কোম্পানি, পৃ. ৭৪৭–৬৫।

বহিঃসংযোগ

 জর্জ মেলিয়েসের ওয়েবসাইট
 
 
 

১৮৬১-এ জন্ম
১৯৩৮-এ মৃত্যু
২০শ শতাব্দীর ফরাসি অভিনেতা
ওলন্দাজ বংশোদ্ভূত ফরাসি ব্যক্তি
ফরাসি চলচ্চিত্র অভিনেতা
ফরাসি চলচ্চিত্র পরিচালক
ফরাসি নির্বাক চলচ্চিত্র অভিনেতা
ফরাসি নির্বাক চলচ্চিত্র পরিচালক
ফরাসি চলচ্চিত্রের অগ্রদূত
প্যারিসে ক্যান্সারে মৃত্যু
লেজিওঁ দনর প্রাপক
নির্বাক চলচ্চিত্র পরিচালক
বিশেষ আবহ ব্যক্তিত্ব
বিজ্ঞান কল্পকাহিনী চলচ্চিত্র পরিচালক
ফ্রান্সে ক্যান্সারে মৃত্যু
লেজিওঁ দনরের নাইট
সাদমান ইসলাম

সাদমান ইসলাম (জন্ম: ১৮ মে ১৯৯৫; ঢাকা) হলেন একজন বাংলাদেশী ক্রিকেটার।

তথ্যসূত্র

বহিঃসংযোগ
 

১৯৯৫-এ জন্ম
বাংলাদেশী ক্রিকেটার
বাংলাদেশের টেস্ট ক্রিকেটার
ঢাকা থেকে আগত ক্রিকেটার
জীবিত ব্যক্তি
ঢাকা মেট্রোপলিশের ক্রিকেটার
কলাবাগান ক্রীড়া চক্রের ক্রিকেটার
ঢাকা ডমিনেটর্সের ক্রিকেটার
চট্টগ্রাম চ্যালেঞ্জার্সের ক্রিকেটার
বাংলাদেশ পূর্বাঞ্চলের ক্রিকেটার
আবাহনী লিমিটেডের ক্রিকেটার
শাইনপুকুর ক্রিকেট ক্লাবের ক্রিকেটার
২১শ শতাব্দীর বাংলাদেশী পুরুষ ক্রীড়াবিদ
কমলনগর থানা

কমলনগর থানা বাংলাদেশের লক্ষ্মীপুর জেলার অন্তর্গত কমলনগর উপজেলার একটি থানা।

প্রশাসনিক এলাকাসমূহ 
কমলনগর উপজেলার ৯টি ইউনিয়নের প্রশাসনিক কার্যক্রম কমলনগর থানার আওতাধীন।

ইউনিয়নসমূহ:
 ১নং চর কালকিনি
 ২নং সাহেবেরহাট
 ৩নং চর লরেন্স
 ৪নং চর মার্টিন
 ৫নং চর ফলকন
 ৬নং পাটারীরহাট
 ৭নং হাজিরহাট
 ৮নং চর কাদিরা
 ৯নং তোরাবগঞ্জ

আরও দেখুন 
 কমলনগর উপজেলা
 লক্ষ্মীপুর জেলা

তথ্যসূত্র

বহিঃসংযোগ 

লক্ষ্মীপুর জেলার থানা
কমলনগর উপজেলা
চর কালকিনি ইউনিয়ন

চর কালকিনি বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।

অবস্থান ও সীমানা 
কমলনগর উপজেলার সর্ব-পশ্চিমে চর কালকিনি ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন, পূর্বে চর মার্টিন ইউনিয়ন, দক্ষিণে সাহেবেরহাট ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।

প্রশাসনিক কাঠামো 
চর কালকিনি ইউনিয়ন কমলনগর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।

আরও দেখুন 
 কমলনগর উপজেলা
 কমলনগর থানা
 লক্ষ্মীপুর জেলা

তথ্যসূত্র

বহিঃসংযোগ 

কমলনগর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
সাহেবেরহাট ইউনিয়ন

সাহেবেরহাট বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।

অবস্থান ও সীমানা 
কমলনগর উপজেলার পশ্চিমাংশে সাহেবেরহাট ইউনিয়নের অবস্থান। এ ইউনিয়নের উত্তরে চর কালকিনি ইউনিয়ন ও চর মার্টিন ইউনিয়ন, পূর্বে পাটারীরহাট ইউনিয়ন, দক্ষিণে চর ফলকন ইউনিয়ন এবং পশ্চিমে মেঘনা নদী ও ভোলা জেলার দৌলতখান উপজেলার মদনপুর ইউনিয়ন অবস্থিত।

প্রশাসনিক কাঠামো 
সাহেবেরহাট ইউনিয়ন কমলনগর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।

আরও দেখুন 
 কমলনগর উপজেলা
 কমলনগর থানা
 লক্ষ্মীপুর জেলা

তথ্যসূত্র

বহিঃসংযোগ 

কমলনগর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ
আরবি অসম্পূর্ণ ক্রিয়া

كان وأخواتها বা আরবি অসম্পূর্ণ ক্রিয়া বা আফআলে নাকিসা () হল আরবি ভাষার এমন অসম্পূর্ণ ক্রিয়া, যা জুমলায়ে ইসমিয়া (নামবিশিষ্ট বাক্য)-এর শুরুতে এসে 'মুবতাদা' (উদ্দেশ্য)-কে রফা দেয় (এই মুবতাদাকে বলা হয় তার ইসম) এবং 'খবর' (বিধেয়)-কে নসব দেয় (এই খবরকে বলা হয় আফআলে নাকিসার খবর)। যেমন, كان خالدٌ مريضاً

এখানে كان হল আফআলে নাকিসাহ, خالد তার ইসম এবং مريضا হল তার খবর।

নাকিসাহ বা অসম্পূর্ণ বলে নামকরণ করা হয়েছে, কারণ এগুলো কেবল তাদের 'মারফু'-এর দ্বারা পূর্ণ হয় না। অর্থাৎ, কেবল আফআলে নাকিসা ও তার পরের মারফু (ইসম) এর মাধ্যমে অর্থ পূূূর্ণ হয় না; বরং তার অর্থ পুরোপুরি প্রকাশ করতে হলে মারফু-এর সাথে একটা মানসুব-এরও প্রয়োজন পড়ে।) 

আফআলে নাকিসার শব্দগুলো হল:

كان، صار، أصبح، أضحى، ظل، أمسى، بات، ما برح، ما انفك، ما زال، ما فتئ، ما دام، و ليس

প্রকারভেদ

আরও দেখুন 
 আরবি ব্যাকরণ

তথ্যসূত্র 

আরবি ব্যাকরণ
মুপিডিএফ

মুপিডিএফ () সিতে লিখিত একটি ফ্রি ও ওপেন সোর্স সফটওয়্যার ফ্রেমওয়ার্ক যেটি একটি পিডিএফ, এক্সপিএস এবং ইপাব বিশ্লেষণ ও অনুবাদ ইঞ্জিনের প্রয়োগ করে। এটি মূলত পৃষ্ঠাসমূহকে বিটম্যাপে তরজমা করতে ব্যবহৃত হয়, তবে অন্যান্য কার্যক্রমও এটি সমর্থন করে, যেমন- টেবল অব কন্টেন্টস ও হাইপারলিংকসমূহ অনুসন্ধান, তালিকাকরণ।

আরও দেখুন

 পিডিএফ সফটওয়্যারের তালিকা

তথ্যসূত্র

বহিঃসংযোগ
 
 
 
 

২০০৫-এর সফটওয়্যার
মুক্ত সফটওয়্যার
লিনাক্স সফটওয়্যার
পিডিএফ পাঠক
বহনযোগ্য সফটওয়্যার
সুমাত্রা পিডিএফ

সুমাত্রা পিডিএফ () একটি ফ্রি ও ওপেন সোর্স ডকুমেন্ট প্রদর্শক যেটি অনেকগুলো ডকুমেন্ট ফরম্যাট সমর্থন করে। গোস্টস্ক্রিপ্ট ইন্সটল থাকলে, এটি পোস্টস্ক্রিপ্ট ফাইল সমর্থন করে। এটি মূলত মাইক্রোসফট উইন্ডোজের জন্যে উন্নয়ন করা হয়েছে, তবে ওয়াইন ব্যবহার করে গ্নু/লিনাক্সেও চালানো যায়।

আরও দেখুন 
 জাথুরা (ডকুমেন্ট প্রদর্শক)
 পিডিএফ সফটওয়্যারের তালিকা

তথ্যসূত্র

বহিঃসংযোগ 

 

ইপাব পাঠক
পিডিএফ পাঠক
মুক্ত সফটওয়্যার
সি++ ভাষায় প্রোগ্রামকৃত মুক্ত সফটওয়্যার
বহনযোগ্য সফটওয়্যার
উইন্ডোজ-সর্বস্ব বিনামূল্য সফটওয়্যার
ম্যাগাজিন (আগ্নেয়াস্ত্র)

ম্যাগাজিন একটি বারংবার আগ্নেয়াস্ত্রের জন্য একটি গোলাবারুদ সংরক্ষণ এবং খাওয়ানোর ডিভাইস, এটি বন্দুকের মধ্যে অবিচ্ছেদ্য (অভ্যন্তরীণ/নির্দিষ্ট ম্যাগাজিন) বা বাহ্যিকভাবে সংযুক্ত (বিচ্ছিন্নযোগ্য ম্যাগাজিন)। ম্যাগাজিন নিজের মধ্যে বেশ কয়েকটি কার্তুজ ধারণ করে এবং পর্যায়ক্রমে প্রতিটিকে এমন একটি অবস্থানে ঠেলে দেয়ার কাজ করে যেখানে আগ্নেয়াস্ত্রের চলমান ক্রিয়া দ্বারা এটি সহজেই ব্যারেল চেম্বারে লোড করা যেতে পারে। বিচ্ছিন্নযোগ্য ম্যাগাজিনটিকে কখনও কখনও কথোপকথনে একটি "ক্লিপ" হিসাবে উল্লেখ করা হয়, যদিও এটি প্রযুক্তিগতভাবে ভুল কারণ একটি ক্লিপ আসলে একটি ম্যাগাজিনে গোলাবারুদ লোড করতে সাহায্য করার জন্য ব্যবহৃত একটি আনুষঙ্গিক ডিভাইস।   

লিভার-অ্যাকশন এবং পাম্প-অ্যাকশন আগ্নেয়াস্ত্রের টিউবুলার ম্যাগাজিন থেকে শুরু করে স্বয়ংক্রিয় রাইফেল এবং হালকা মেশিন গানের জন্য বিচ্ছিন্নযোগ্য বক্স এবং ড্রাম ম্যাগাজিন যা একশোরও বেশি রাউন্ড প্যাক করতে পারে ম্যাগাজিনগুলি অনেক আকার এবং আকারে আসে। বিভিন্ন বিচারব্যবস্থা "উচ্চ-ক্ষমতার ম্যাগাজিন" হিসাবে সংজ্ঞায়িত ম্যাগাজিন নিষিদ্ধ করে।

আরো দেখুন 

 বেল্ট (আগ্নেয়াস্ত্র)
 নীচের ধাতু
 জঙ্গল শৈলী (আগ্নেয়াস্ত্র পত্রিকা)
 ত্রিমাত্রিক প্রিন্ট করা অস্ত্র ও যন্ত্রাংশের তালিকা

তথ্যসূত্র

আরও পড়া

বহিঃসংযোগ 

 একটি ম্যাগাজিন এবং একটি ক্লিপ ভিডিওর মধ্যে পার্থক্য
 একটি ম্যাগাজিন এবং একটি ক্লিপের মধ্যে পার্থক্য - ছবি
আগ্নেয়াস্ত্রের উপাদান
ম্যাগাজিন (আগ্নেয়াস্ত্র)
ব্রডরিক ক্রফোর্ড

উইলিয়াম ব্রডরিক ক্রফোর্ড (৯ ডিসেম্বর ১৯১১ - ২৬ এপ্রিল ১৯৮৬) ছিলেন একজন মার্কিন অভিনেতা। তিনি মঞ্চ, চলচ্চিত্র, বেতার ও টেলিভিশন - এই চার মাধ্যমেই কাজ করেন। তাকে প্রায়ই কঠোর চরিত্রে দেখা যেত। তিনি অল দ্য কিংস মেন চলচ্চিত্রে উইলি স্টার্ক এবং হাইওয়ে পেট্রল (১৯৫৫-১৯৫৯) টেলিভিশন ধারাবাহিকে ড্যান ম্যাথিউস চরিত্রে তার কাজের জন্য সর্বাধিক পরিচিত। অল দ্য কিংস মেন চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে একাডেমি পুরস্কার এবং শ্রেষ্ঠ নাট্য চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন।

অল দ্য কিংস মেন চলচ্চিত্রে অভিনয়ের পূর্বে তার কর্মজীবন "বি ফিল্মস"-এ পার্শ্ব বা চরিত্রাভিনেতার মধ্যে সীমাবদ্ধ ছিল। তিনি ভাবতেন সুদর্শন কেন্দ্রীয় চরিত্রের জন্য তিনি উপযুক্ত নয়। তবে তিনি খল চরিত্রে অভিনয় করে সমাদৃত হন। তার অভিনীত অন্যান্য উল্লেখযোগ্য চলচ্চিত্রসমূহ হল বর্ন ইস্টারডে, দ্য মব এবং নট অ্যাজ আ স্ট্রেঞ্জার।

প্রারম্ভিক জীবন
ক্রফোর্ড ১৯১১ সালের ৯ই নভেম্বর পেন্সিলভেনিয়া অঙ্গরাজ্যের ফিলাডেলফিয়ায় জন্মগ্রহণ করেন। তার পিতা লেস্টার ক্রফোর্ড এবং মাতা হেলেন ব্রডরিক, দুজনেই ভডেভিল অভিনয়শিল্পী ছিলেন। তাদের দুজনের এক ভডেভিল সফরে ক্রফোর্ডের জন্ম হয়। লেস্টারকে ১৯২০ ও ১৯৩০-এর দশকে চলচ্চিত্রে দেখা যেত। হেলেন হলিউডের হাস্যরসাত্মক চলচ্চিত্রে কাজ করেছেন, তন্মধ্যে উল্লেখযোগ্য হল ধ্রুপদী সঙ্গীতধর্মী টপ হ্যাট-এ মেজ চরিত্রে এবং ফ্রেড অ্যাস্টেয়ার ও জিঞ্জার রজার্সের সুইং টাইম চলচ্চিত্রে মেবল অ্যান্ডারসন চরিত্রে।

শৈশবে ক্রফোর্ড নিউ ইয়র্কের ওয়েস্ট সাইডে বসবাস করতেন এবং তার পিতামাতার সাথে সফরে যোগ দিতেন ও প্রায়ই বিভিন্ন হাস্যরসাত্মক দৃশ্যে অংশ নিতেন। তিনি ম্যাসাচুসেটসের ফ্রাঙ্কলিনের ডিন একাডেমি থেকে মাধ্যমিক সমাপ্ত করেন এবং ১৮ বছর বয়সে হার্ভার্ড কলেজে ভর্তি হন। কিন্তু তিন সপ্তাহ পরে তিনি কলেজ থেকে বাদ পড়েন। পরে তিনি নিউ ইয়র্কের লংশোরম্যান হিসেবে কাজ শুরু করে এবং এক বছর বিদেশে একটি ট্যাংকারে সিম্যান হিসেবে কাজ করেন।

তথ্যসূত্র

বহিঃসংযোগ

 
 
 

১৯১১-এ জন্ম
১৯৮৬-এ মৃত্যু
২০শ শতাব্দীর মার্কিন অভিনেতা
দ্বিতীয় বিশ্বযুদ্ধের মার্কিন সেনা কর্মকর্তা
ফিলাডেলফিয়ার অভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন বেতার অভিনেতা
মার্কিন মঞ্চ অভিনেতা
হার্ভার্ড কলেজের প্রাক্তন শিক্ষার্থী
শ্রেষ্ঠ অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
জো সলোমন

যোসেফ স্টানিসলস সলোমন (; জন্ম: ২৬ আগস্ট, ১৯৩০) বারবাইসের পোর্ট মোরেন্ট এলাকায় জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন। ১৯৫৮ থেকে ১৯৬৫ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও লেগ ব্রেক বোলিংয়ে পারদর্শী ছিলেন জো সলোমন।

ঘরোয়া ক্রিকেট 
১৯৫৬-৫৭ মৌসুম থেকে ১৯৬৮-৬৯ মৌসুম পর্যন্ত ব্রিটিশ গায়ানা / গায়ানার পক্ষে প্রথম-শ্রেণীর ক্রিকেটে অংশগ্রহণ করেছেন। ১৯৫৮-৫৯ মৌসুমে ভারত, ১৯৬০-৬১ মৌসুমে অস্ট্রেলিয়া এবং ১৯৬৩ ও ১৯৬৬ সালে ইংল্যান্ড গমন করেন। ১৯৫৭ ও ১৯৫৭-৫৮ মৌসুমে প্রথম-শ্রেণীর ক্রিকেটে ব্রিটিশ গায়ানার পক্ষে একমাত্র ক্রিকেটার হিসেবে প্রথম তিনটে ইনিংসে সেঞ্চুরি করার গৌরবগাঁথা রচনা করেন।

টেস্ট ক্রিকেট 
সমগ্র খেলোয়াড়ী জীবনে ২৭ টেস্টে অংশগ্রহণের সুযোগ পেয়েছেন তিনি। এ সময়ে ১৩২৬ রান তুলেছেন। সচরাচর ছয় কিংবা সাত নম্বরে ব্যাটিংয়ে নামতেন। ৪৬টি টেস্ট ইনিংসের মধ্যে কেবলমাত্র একটি ইনিংসকে সেঞ্চুরিতে রূপান্তর করতে পেরেছিলেন জো সলোমন। নিজস্ব প্রথম বিদেশ সফরে স্বাগতিক ভারতের বিপক্ষে দিল্লি টেস্টে এ কৃতিত্ব গড়েন।

মাঝেমধ্যে লেগব্রেক বোলিং করতেন। চার উইকেট পেয়েছেন। তন্মধ্যে, তার টেস্ট ব্যাটিং গড় ৪৫ এর তুলনায় অধিক কেন ব্যারিংটন ও বিল লরি শিকারে পরিণত হয়েছিলেন। এছাড়াও, ১৯৬০ সালে স্মরণীয় হয়ে থাকা প্রথম টাই টেস্টেও অংশগ্রহণ ছিল তার। বেশ দূর থেকে স্ট্যাম্পে নিক্ষিপ্ত বলটি জয়সূচক রানের দিকে ধাবমান ইয়ান মেকিফকে রান আউটের মাধ্যমে বিদায় করেন। পরের টেস্টে নিজের ক্যাপ স্ট্যাম্পে পড়লে হিট উইকেটে আউটের মাধ্যমে তাকে বিদায় নিতে হয়েছিল।

অবসর 
ক্রিকেট খেলা থেকে অবসর গ্রহণের পর ওয়েস্ট ইন্ডিজ দল নির্বাচকের ভূমিকায় অবতীর্ণ হয়েছিলেন তিনি। এরপর ২০০৫ সালে অবসর গ্রহণের পূর্ব-পর্যন্ত নিজ মাতৃভূমি গায়ানার স্থানীয় দলে প্রশিক্ষক হিসেবে দায়িত্ব পালন করেন। বর্তমানে তিনি মার্কিন যুক্তরাষ্ট্রের নিউইয়র্কে বসবাস করছেন।

তথ্যসূত্র

বহিঃসংযোগ 
 
 
 ক্রিকইনফো স্ট্যাটসগুরু – উইকেটের তালিকা

১৯৩০-এ জন্ম
জীবিত ব্যক্তি
ওয়েস্ট ইন্ডিয়ান ক্রিকেটার
ওয়েস্ট ইন্ডিজের টেস্ট ক্রিকেটার
গায়ানি ক্রিকেটার
গায়ানার ক্রিকেটার
বারবাইসের ক্রিকেটার
গায়ানীয় ক্রিকেট প্রশাসক
মতিলাল নেহরু

মতিলাল নেহরু (জন্ম: ৬ মে ১৮৬১ - মৃত্যু: ৬ ফেব্রুয়ারি ১৯৩১) এলাহাবাদের একজন বিখ্যাত আইনজীবী ছিলেন।  তিনি ভারতের প্রথম প্রধানমন্ত্রী জওহরলাল নেহ্‌রুর পিতা ছিলেন। তিনি ভারতের স্বাধীনতা সংগ্রামের প্রথম সক্রিয় কর্মীদের মধ্যে একজন। ১৯১৯-১৯২০ এবং ১৯২৮-১৯২৯ সাল পর্যন্ত তিনি দুই বার ভারতের জাতীয় কংগ্রেসের সভাপতি ছিলেন।

জীবন ও শিক্ষা 
মতিলাল নেহরু আগ্রায় জন্মগ্রহণ করেন। তাঁর বাবার নাম ছিল গঙ্গাধর । পাশ্চাত্য শিক্ষায়  প্রথম প্রজন্মের মধ্যে তিনি ছিলেন কয়েকজন। তিনি এলাহাবাদের মুরে সেন্ট্রাল কলেজে পড়াশোনা করেন কিন্তু বিএ পাস করেননি। পরে তিনি ক্যামব্রিজ থেকে "বার এট ল" নামক উপাধি গ্রহণ করেন এবং ইংরেজ আদালতগুলিতে উকিল হিসেবে কাজ শুরু করেন।
মতিলাল নেহরুর স্ত্রীর নাম ছিল রূপো রানী। জওহরলাল নেহরু তাঁর একমাত্র ছেলে। তাঁদের দুই মেয়ে ছিল। তার বড় মেয়েটির নাম বিজয়লক্ষ্মী। যিনি পরে বিজয়লক্ষী পণ্ডিত নামে বিখ্যাত হয়ে উঠেন। তার ছোট মেয়েটির নাম ছিল কৃষ্ণ। পরবর্তীকালে কৃষ্ণ হত্তীসিংহ বলা হয়।
কিন্তু পরবর্তীতে তিনি তার সমর্থকতা ত্যাগ করেছিলেন এবং ভারতের স্বাধীনতা সংগ্রামে কাজ করেছিলেন। ১৯২৯ সালে তিনি দেশবন্ধু চিত্তরঞ্জন দাসের পাশাপাশি কংগ্রেসের পক্ষ থেকে পৃথক হওয়ার পর তার স্বরাজ পার্টির প্রতিষ্ঠা করেন। ১৯২৮ সালে তিনি কলকাতায় অনুষ্ঠিত কংগ্রেস কনভেনশন সভাপতি নির্বাচিত হন। তিনি ১৯২৮ সালে কংগ্রেসের প্রতিষ্ঠিত ভারতীয় সংবিধান কমিশনের সভাপতি হন। এই কমিশন নেহরু রিপোর্ট জমা দিয়েছে।
মতিলাল নেহরু এলাহাবাদে একটি আলিশান ঘর নির্মাণ করেন এবং তাকে আনন্দ ভবন নামে অভিহিত করেন। এরপর তিনি কংগ্রেস পার্টিতে নিজের পুরনো বাড়ি স্বরাজ ভবন দান করেন।
১৯৩১ সালে এলাহাবাদে মতিলাল নেহরু মারা যান।

তথ্যসূত্র 

১৮৬১-এ জন্ম
১৯৩১-এ মৃত্যু
কেমব্রিজ বিশ্ববিদ্যালয়ের প্রাক্তন শিক্ষার্থী
কাশ্মীরি ব্যক্তি
আগ্রার ব্যক্তি
ব্রিটিশ ভারতের বন্দি ও আটক
উত্তরপ্রদেশের রাজনীতিবিদ
২০শ শতাব্দীর ভারতীয় আইনজীবী
এলাহাবাদের ব্যক্তি
কাশ্মীরি হিন্দু
কাশ্মীরি পণ্ডিত
ভারতীয় জাতীয় কংগ্রেসের সভাপতি
নেহরু–গান্ধী পরিবার
ভারতের কেন্দ্রীয় আইনসভার সদস্য
১৯শ শতাব্দীর ভারতীয় আইনজীবী
ভারতীয় স্বাধীনতা কর্মী
উত্তরপ্রদেশের ভারতীয় স্বাধীনতা কর্মী
এলাহাবাদের রাজনীতিবিদ
এলাহাবাদের পণ্ডিত
কাশ্মীরি রাজনীতিবিদ
জাহিদ মালেক স্বপন

জাহিদ মালেক স্বপন (জন্ম: ১১ এপ্রিল ১৯৫৯) হলেন একজন বাংলাদেশি ব্যবসায়ী, রাজনীতিবিদ ও সংসদ সদস্য, যিনি বাংলাদেশ আওয়ামী লীগের রাজনীতির সাথে জড়িত। তিনি মানিকগঞ্জ-৩ থেকে তিনবারের নির্বাচিত সংসদ সদস্য। এবং ২০১৪ সালে গঠিত তৃতীয় হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের দায়িত্বপ্রাপ্ত প্রতিমন্ত্রী। ২০১৯ সালে চতুর্থ হাসিনা মন্ত্রিসভার স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পালন করেন।

প্রাথমিক জীবন 
জনাব জাহিদ মালেক ২০০৮ সালে অনুষ্ঠিত নবম জাতীয় সংসদ নির্বাচনে (সংসদীয় আসন) মানিকগঞ্জ-৩ থেকে বাংলাদেশ আওয়ামী লীগের প্রার্থী হিসাবে জাতীয় সংসদ সদস্য নির্বাচিত হন। এসময় তিনি সংসদীয় স্থায়ী কমিটির সদস্য হিসাবে পররাষ্ট্র ও শিল্প মন্ত্রণালয় সংক্রামত্ম স্থায়ী কমিটিতে গুরত্বপূর্ণ দায়িতব পালন করেন। এছাড়া ২০১৪ সালে অনুষ্ঠিত দশম জাতীয় সংসদ নির্বাচনেও তিনি একই আসন থেকে সংসদ সদস্য নির্বাচিত হন। ১২ জানুয়ারি ২০১৪ তারিখে গণপ্রজাতন্ত্রী বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী হিসেবে তিনি শপথ গ্রহণ করেন।

জনাব জাহিদ মালেক ৩০ ডিসেম্বর ২০১৮ সালে অনুষ্ঠিত একাদশ জাতীয় সংসদ নির্বাচনে সংসদীয় আসন  মানিকগঞ্জ-৩ থেকে বিপুল ভোটে টানা তৃতীয়বারের মতো নির্বাচিত হন। গত ০৭ জানুয়ারি ২০১৯ তারিখে বর্তমান সরকারের স্বাস্থ্য ও পরিবার কল্যাণ মন্ত্রণালয়ের মন্ত্রী হিসেবে তিনি শপথ গ্রহণ করেন।
জনাব জাহিদ মালেক ঢাকা বিশ্ববিদ্যালয় থেকে ইংরেজি ভাষা ও সাহিত্য বিষয়ে সম্মানসহ স্নাতক ও স্নাতকোত্তর ডিগ্রী অর্জন করেন।

কর্মজীবন 
জাহিদ মালেক স্বপন ১৯৮৪ থেকে ২০১৪ সাল পর্যন্ত বাংলাদেশ থাই এ্যালুমিনিয়াম লিঃ, সানলাইফ ইন্স্যুরেন্স কোম্পানী লিঃ, বিডি থাইফুড এন্ড বেভারেজ লিঃ, রাহাত রিয়েল এস্টেট এন্ড কন্সট্রাকশন লিঃ, বিডি সানলাইফ ব্রোকারেজ হাউজ লিঃ এর চেয়ারম্যান ছিলেন। তিনি ২০০১ সালে প্রথম বারের মত মানিকগঞ্জ-৩ আসন থেকে জাতীয় সংসদ নির্বাচনে অংশগ্রহণ করেন কিন্তু পরাজিত হন। ২০০৮ সালের সাধারণ নির্বাচনে তিনি আওয়ামী লীগের মনোনয়ন নিয়ে পুরায় অংশগ্রহণ করেন এবং সংসদ সদস্য নির্বাচিত হন। ২০১৪ সালের সাধারণ নির্বাচনে তিনি বিনা প্রতিদ্বন্দ্বিতায় নির্বাচিত হন। ২০১৪ সালের ১২ জানুয়ারি থেকে জাহিদ মালেক বাংলাদেশ সরকারের স্বাস্থ্য ও পরিবার কল্যাণ মন্ত্রণালয়ের প্রতিমন্ত্রীর দায়িত্ব পান এবং ২০১৯ সালের ৭ জানুয়ারি পর্যন্ত দায়িত্ব পালন করেন। ২০১৮ সালের ৩০ ডিসেম্বর অনুষ্ঠিত একাদশ জাতীয়  সংসদ নির্বাচনে তিনি আবারও সংসদ সদস্য নির্বাচিত হন এবং ২০১৯ সালে শেখ হাসিনার নেতৃত্বে আওয়ামী লীগ পুনরায় সরকার গঠন করলে তিনি স্বাস্থ্য ও পরিবার কল্যাণ মন্ত্রণালয়ের পূর্ণমন্ত্রীর দায়িত্ব পান।

ব্যক্তিগত জীবন 
জাহিদ মালেকের স্ত্রীর নাম শাবানা মালেক। এই দম্পতির এক ছেলে ও দুই মেয়ে রয়েছে।

তথ্যসূত্র

জীবিত ব্যক্তি
১৯৫৯-এ জন্ম
মানিকগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশের স্বাস্থ্য ও পরিবার কল্যাণ মন্ত্রী
বাংলাদেশের স্বাস্থ্য ও পরিবার কল্যাণ প্রতিমন্ত্রী
শেখ হাসিনার চতুর্থ মন্ত্রিসভার সদস্য
শেখ হাসিনার তৃতীয় মন্ত্রিসভার সদস্য
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
মানিকগঞ্জ জেলার ব্যক্তি
নটর ডেম কলেজ, ঢাকার প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
আফজাল হোসেন (কিশোরগঞ্জের রাজনীতিবিদ)

মোহাম্মদ আফজাল হোসেন (জন্ম: ৯ জানুয়ারি ১৯৬৪) বাংলাদেশী ব্যবসায়ী ও আওয়ামী লীগের রাজনীতিবিদ যিনি কিশোরগঞ্জ-৫ আসনের সাবেক সাংসদ। ২০২৪ সালে বাংলাদেশে সংগঠিত স্বৈরাচার বিরোধী অসহযোগ আন্দোলনের প্রেক্ষিতে দ্বাদশ জাতীয় সংসদ বিলুপ্ত হলে আফজাল তার সংসদ সদস্য পদ হারান।

প্রাথমিক জীবন 
আফজাল হোসেন ৯ জানুয়ারি ১৯৬৪ সালে কিশোরগঞ্জের বাজিতপুরের নোয়াপাড়া শশেরদিঘী গ্রামে জন্মগ্রহণ করেন। তার পিতার নাম মোঃ আবু বক্কর সিদ্দিক ও মাতার নাম মোছাঃ রেজিয়া খাতুন। তিনি অষ্টম শ্রেণী পর্যন্ত পড়াশুনা করেছেন। তিনি বিবাহিত ও তার তিন মেয়ে।

কর্মজীবন 
আফজাল হোসেন তিনি গুলিস্তানের ঢাকা ট্রেড সেন্টার দোকান মালিক সমিতির সাধারণ সম্পাদক।

রাজনৈতিক জীবন 
সংগ্রহের-তারিখ=৩ জানুয়ারি ২০২২}} তিনি ২০০৮ সালের নবম জাতীয় সংসদ নির্বাচনে আওয়ামী লীগের মনোনয়ন নিয়ে কিশোরগঞ্জ-৫ আসন থেকে সংসদ সদস্য নির্বাচিত হন। ২০১৪ সালের দশম জাতীয় সংসদ নির্বাচনে তিনি একই আসন থেকে বিনা প্রতিদ্বন্দ্বিতায় পুনরায় সংসদ সদস্য নির্বাচিত হন। ২০১৮ সালের একাদশ জাতীয় সংসদ নির্বাচনে তিনি একই আসন থেকে পুনরায় সংসদ সদস্য নির্বাচিত হন।

তথ্যসূত্র 

১৯৬৪-এ জন্ম
জীবিত ব্যক্তি
কিশোরগঞ্জ জেলার রাজনীতিবিদ
বাংলাদেশ আওয়ামী লীগের রাজনীতিবিদ
বাংলাদেশী ব্যবসায়ী
কিশোরগঞ্জ জেলার আইনজীবী
নবম জাতীয় সংসদ সদস্য
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
আফজাল হোসেন (দ্ব্যর্থতা নিরসন)

আফজাল হোসেন নামে যে ব্যক্তিদের বোঝানো হতে পারে;

 আফজাল হোসেন –বাংলাদেশের একজন অভিনেতা, পরিচালক, চিত্রশিল্পী এবং বিজ্ঞাপন নির্মাতা।
 আফজাল হোসেন (নারায়ণগঞ্জের রাজনীতিবিদ) –বাংলাদেশী রাজনীতিবিদ যিনি ঢাকা-২৯ আসনের সংসদ সদস্য ছিলেন।
 আফজাল হোসেন (কিশোরগঞ্জের রাজনীতিবিদ) –বাংলাদেশী রাজনীতিবিদ যিনি কিশোরগঞ্জ-৫ আসনের সংসদ সদস্য।
 আফজাল হোসেন (পটুয়াখালীর রাজনীতিবিদ)- বাংলাদেশী রাজনীতিবিদ যিনি পটুয়াখালী-১ আসনের সংসদ সদস্য।

আরও দেখুন 

 শেখ আফজাল হোসেন-বাংলাদেশের স্বাধীনতা যুদ্ধের একজন বীর মুক্তিযোদ্ধা।
আবদুল্লাহ আল নোমান

আবদুল্লাহ আল নোমান (২ ফেব্রুয়ারি ১৯৪২- ২৫ ফেব্রুয়ারি, ২০২৫) বাংলাদেশ জাতীয়তাবাদী দলের রাজনীতিবিদ এবং সাবেক সংসদ সদস্য, মৎস্য ও প্রাণিসম্পদ মন্ত্রী এবং খাদ্যমন্ত্রী ছিলেন।

কর্মজীবন 
১৯৯১ সালে চট্টগ্রামের কোতোয়ালী থেকে প্রথম সংসদ সদস্য নির্বাচিত হন। ১৯৯১ সালের নির্বাচনে বিজয়ী হওয়ার পর মৎস্য ও প্রাণিসম্পদ মন্ত্রণালয় এবং ২০০১ সালের নির্বাচনে বিজয়ী হওয়ার পর খাদ্য মন্ত্রণালয়ের মন্ত্রী হিসেবে কর্মরত ছিলেন। মৃত্যুর আগ পর্যন্ত তিনি বাংলাদেশ জাতীয়তাবাদী দল-বিএনপির ভাইস চেয়ারম্যান এবং স্থায়ী কমিটির সদস্য হিসেবে দায়িত্ব পালন করেন।

মৃত্যু 
আবদুল্লাহ আল নোমান চট্টগ্রামে বিএনপির এক জনসভায় যোগ দেওয়ার সময় রাজধানীর ধানমন্ডিতে তার নিজ বাসায় অসুস্থ বোধ করেন। পরে ঢাকার স্কয়ার হাসপাতালে নেওয়ার পথে তার মৃত্যু হয়।

নির্বাচন

তথ্যসূত্র 

২০২৫-এ মৃত্যু
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
অষ্টম জাতীয় সংসদ সদস্য
খালেদা জিয়ার প্রথম মন্ত্রিসভার সদস্য
বাংলাদেশের মৎস্য ও প্রাণিসম্পদমন্ত্রী
ষষ্ঠ জাতীয় সংসদ সদস্য
বাংলাদেশের খাদ্যমন্ত্রী
জন্মের সাল অজানা
বাংলাদেশের স্বাধীনতা যুদ্ধে জড়িত ব্যক্তি
জাতীয় সড়ক ১৬ (ভারত)

জাতীয় সড়ক ১৬ (এনএইচ ১৬) ভারতের একটি প্রধান জাতীয় মহাসড়ক, যা পশ্চিমবঙ্গ, ওড়িশা, অন্ধ্রপ্রদেশ এবং তামিলনাড়ুর পূর্ব উপকূল বরাবর অবস্থিত। এটি পূর্বে "জাতীয় সড়ক ৫"  নামে পরিচিত ছিল।

মহাসড়কের উত্তরাঞ্চলীয় প্রান্ত কলকাতার শহরতলি এলাকার শহর ডানকুনিতে জাতীয় মহাসড়ক ১৯-এর সঙ্গে যুক্ত হয়েছে এবং দক্ষিণ প্রান্ত তামিলনাড়ু রাজ্যের রাজধানী চেন্নাই শহরে অবস্থিত। এটি জাতীয় মহাসড়ক উন্নয়ন প্রকল্প দ্বারা গৃহীত স্বর্ণ চতুর্ভুজ প্রকল্পের একটি অংশ।

পথ
পশ্চিমবঙ্গ, ওড়িশা, অন্ধ্রপ্রদেশ ও তামিলনাড়ু রাজ্যের বিভিন্ন জেলার অনেক নগর ও শহর জাতীয় মহাসড়ক ১৬ দ্বারা সংযুক্ত। এনএইচ ১৬-এর মোট দৈর্ঘ্য ১,৭১১ কিলোমিটার (১,০৬৩ মাইল) এবং পশ্চিমবঙ্গ রাজ্যের থেকে শুরু হয়ে ওড়িশা ও অন্ধ্রপ্রদেশ  রাজ্য অতিক্রম করে তামিলনাড়ু রাজ্যের চেন্নাই শহরে শেষ হয়েছে।

রাজ্য অনুযায়ী পথের দৈর্ঘ্য:
 পশ্চিমবঙ্গ: 
 উড়িষ্যা: 
 অন্ধ্রপ্রদেশ: 
 তামিলনাড়ু:

তথ্যসূত্র

ভারতের জাতীয় সড়ক
পশ্চিমবঙ্গের জাতীয় সড়ক
কলকাতার পরিবহন
চেন্নাইয়ের পরিবহন ব্যবস্থা
কমিউনিস্ট-শাসিত রাষ্ট্রব্যবস্থায় গণহত্যা

২০শ শতাব্দীতে একাধিক কমিউনিস্ট-শাসিত রাষ্ট্রে গণহত্যার ঘটনা ঘটেছিল। সংশ্লিষ্ট ঘটনাগুলিতে মৃত্যুর সংজ্ঞা অনুযায়ী মৃত ব্যক্তির সংখ্যারও প্রচুর তারতম্য রয়েছে। রাষ্ট্রীয় সন্ত্রাসের ফলেই অধিকতর সংখ্যায় নাগরিক সাধারণের মৃত্যু ঘটেছিল বলে মনে করা হয়। এই জাতীয় অপরাধের অন্তর্ভুক্ত ছিল মৃত্যুদণ্ড বিধান, মনুষ্যসৃষ্ট দুর্ভিক্ষ ও বলপূর্বক নির্বাসনের ফলে মৃত্যু, কারারুদ্ধকরণ ও বাধ্যতামূলক শ্রমের দ্বারা মৃত্যুমুখে ঠেলে দেওয়া। এই ধরনের হত্যাকাণ্ডকে "গণহত্যা", "ডেমোসাইড", "পলিটিসাইড", "শ্রেণীহত্যা" এবং বৃহত্তর সংজ্ঞায় "গণসংহার" বলা হয়ে থাকে।

পরিভাষা 

বহুসংখ্যক নিরস্ত্র সাধারণ নাগরিকের উদ্দেশ্যপ্রণোদিত হত্যাকাণ্ডকে বিভিন্ন শব্দের দ্বারা সংজ্ঞায়িত করা হয়। অধ্যাপক অ্যান্টন ওয়েস-ওয়েন্ডের মতে, তুলনামূলক গণসংহার-সংক্রান্ত গবেষণায় "গণসংহার" শব্দটির সংজ্ঞার ক্ষেত্রে আদৌ মতৈক্য সম্ভব হয়নি। ব্যক্তিগতভাবে বা সামগ্রিকভাবে কমিউনিস্ট সরকার কর্তৃক নিরস্ত্র নাগরিকদের গণহত্যার বর্ণনায় বিভিন্ন লেখক পৃথক পৃথকভাবে নিম্নোক্ত পরিভাষাগুলি ব্যবহার করেছেন:

তথ্যসূত্র 

গণসংহার
সমাজতান্ত্রিক রাষ্ট্র
সাম্যবাদ
গণহত্যা সমূহ
চর লরেন্স ইউনিয়ন

চর লরেন্স বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।

অবস্থান ও সীমানা 
কমলনগর উপজেলার সর্ব-উত্তরে চর লরেন্স ইউনিয়নের অবস্থান। এ ইউনিয়নের দক্ষিণে চর কালকিনি ইউনিয়ন ও চর মার্টিন ইউনিয়ন, পূর্বে তোরাবগঞ্জ ইউনিয়ন, উত্তরে লক্ষ্মীপুর সদর উপজেলার ভবানীগঞ্জ ইউনিয়ন ও চর রমণীমোহন ইউনিয়ন এবং পশ্চিমে লক্ষ্মীপুর সদর উপজেলার চর রমণীমোহন ইউনিয়ন অবস্থিত।

প্রশাসনিক কাঠামো 
চর লরেন্স ইউনিয়ন কমলনগর উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।

আরও দেখুন 
 কমলনগর উপজেলা
 কমলনগর থানা
 লক্ষ্মীপুর জেলা

তথ্যসূত্র

বহিঃসংযোগ 

কমলনগর উপজেলার ইউনিয়ন
অসম্পূর্ণ বাংলাদেশের ইউনিয়ন নিবন্ধ